b'\n_START_ARTICLE_\nMamma Mia! Here We Go Again\n_START_SECTION_\nHandling\n_START_PARAGRAPH_\nFilmen utspiller seg fem \xc3\xa5r etter hendelsene i Mamma Mia!. Donna Sheridan (Meryl Streep) er d\xc3\xb8d, og datteren Sophie (Amanda Seyfried) bestemmer seg for \xc3\xa5 ta over hotelldriften av morens villa. Sophie er p\xc3\xa5 vaklende grunn med kj\xc3\xa6resten Sky (Dominic Cooper), og hun er usikker p\xc3\xa5 om hun kan klare seg uten morens hjelp. Donnas venninner Tanya (Christine Baranski) og Rosie (Julie Walters) fors\xc3\xb8ker s\xc3\xa5 godt de kan \xc3\xa5 tr\xc3\xb8ste henne. I det ny\xc3\xa5pningen av hotellet n\xc3\xa6rmer seg, blir Sophie ogs\xc3\xa5 m\xc3\xb8tt med d\xc3\xa5rlige v\xc3\xa6rforhold og et uventet bes\xc3\xb8k av sin frav\xc3\xa6rende bestemor Ruby (Cher)._NEWLINE_Parallelt fortelles historien om hvordan unge Donna (Lily James) m\xc3\xb8tte Sophies tre fedre i 1979. Etter uteksamineringen fra Oxford, bestemmer hun seg for \xc3\xa5 dra ut i verden for \xc3\xa5 opps\xc3\xb8ke eventyr. P\xc3\xa5 veien til den greske \xc3\xb8ya Kalokairi, m\xc3\xb8ter hun Harry (Hugh Skinner), Bill (Josh Dylan) og Sam (Jeremy Irvine), som alle forf\xc3\xb8rer Donna p\xc3\xa5 hver sin unike m\xc3\xa5te. Donna bestemmer seg for \xc3\xa5 bli igjen p\xc3\xa5 \xc3\xb8ya for \xc3\xa5 drive sitt eget hotell. Der blir hun n\xc3\xb8dt til \xc3\xa5 oppdra barnet sitt p\xc3\xa5 egenh\xc3\xa5nd \xe2\x80\x93 uten hjelp fra sin mor.'